A picture containing sketch, black, design, black and white

Description automatically generated

*Etazini ak Mond lan: SS.7.CG.4.1*

***Politik Enteryè ak Politik Etranjè***

**LEKTI #3**

Non: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dat: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***SS.7.CG.4.1 Eksplikasyon pou Kritè Referans 3:*** Elèv yo pral defini "enterè nasyonal" ak idantifye mwayen yo ki disponib pou gouvènman nasyonal la itilize pou pousuiv enterè nasyonal Etazini.

Se **enterè nasyonal** yon peyi ki fasone politik enteryè ak politik etranjè li. Enterè nasyonal fè referans ak objektif ak anbisyon ekonomik, militè, politik, ak/oswa kiltirèl yon nasyon. Tout desizyon gouvènman pran yo fèt nan optik enterè nasyonal selon jan moun ki eli oswa yo nonme nan fonksyon pou pran desizyon sa yo wè bagay yo. Enterè nasyon yo ka chanje avèk letan.

Enterè nasyonal gouvènman Etazini an gen ladan:

(1) Garanti sekirite ak byennèt pèp Ameriken an

(2) Konstwi ak kenbe alyans ak patnè komèsyal ki djanm

(3) Kenbe estabilite ekonomik ak politik anndan peyi a ak aletranje

(4) Asire sous enèji yo estab ak fyab

(5) Anjouraje demokrasi ak primote lalwa toupatou nan lemonn

Gen twa fason prensipal gouvènman nasyonal la ka pousuiv enterè nasyonal Etazini ak objektif politik etranjè li.

Premye mwayen an se itilize **èd etranje**. Yo ka itilize èd pou ede lòt peyi yo ki nan bezwen ak pèmèt Etazini kontinye kenbe enfliyans nou aletranje. Èd etranje ka gen ladan bay lajan men li ka gen ladan tou bay yon alye etranje materyèl medikal, twoup lame, oswa konsèy sou yon sitiyasyon difisil y ap konfwonte.

Yon lòt mwayen Etazini ka itilize pou pousuiv enterè nasyonal li aletranje se **entèvansyon militè.** Pafwa, pou pwomouvwa ak pwoteje enterè nasyonal, Etazini konn bezwen angaje nan lagè ak nan konfli yo nan fason fòmèl oswa enfòmèl. Etazini an gen sèt branch militè li ka itilize pou pwoteje nasyon nou an ak sitwayen li yo.

Dènye mwayen prensipal Etazini ka itilize a se kapasite pou n siyen **trete** oswa **akò egzekitif** yo. Trete yo se deseri akò fòmèl ki konkli ant peyi yo ki vize atenn yon objektif, tankou mete fen nan yon gè. Nan Etazini, byenke dabitid se prezidan yo ki negosye trete yo, Konstitisyon an egzije pou Sena Etazini an **ratifye** trete a. Leplisouvan, chèf deta divès peyi yo konn siyen sa yo rele yon akò egzekitif, oswa antant enfòmèl.

**enterè nasyonal** - objektif ak anbisyon ekonomik, militè, politik, ak/oswa kiltirèl yon nasyon

**èd etranje** - resous yo bay yon lòt nasyon ki vize ede li

**entèvansyon militè** – itilizasyon twoup ak/oswa fòs lame yo

**trete** - yon akò fòmèl ant deseri nasyon ki vize atenn yon objektif

**akò egzekitif** - yon akò enfòmèl ant deseri chèf deta plizyè nasyon ki vize atenn yon objektif

**ratifye** - apwouve